fi en fi fi fi fi fi fi fi fi fi fi fi fi fi fi fi fi fi fi fi fi fi en et en fi en fi en ur en en fi fi fi fi fi fi ru fi fi fi fi fi fi fi fi nl fi oc fi et et fi fi fi fi fi fi sv fi fi fi fi en fi fi fi fi fi fi fi fi fi fi en fi fi fi fi fi fi fi en en en en en en en en en en en en
Vinkit talviseikkailuun Posiolla - Posiolapland
Lapin eteläisessä kärjessä sijaitseva Posio on vielä melko tuntematon matkailukohde ja juuri siksi täydellinen seikkailunhimoiselle matkailijalle.
1. Korkkaa Riisitunturin kansallispuiston uusi talvipyöräilyreitti
Riisitunturin kansallispuistoon avataan tänä talvena uusi 20 kilometrin pituinen talvipyöräilyreitti, joka kulkee Riisitunturin lähtöpisteeltä aina Nuolivaaralle saakka. Reitti avataan alkuvuodesta 2021 ja fatbiken voit vuokrata Riisitunturin lähtöpisteellä sijaitsevasta eräkahvila Tykystä. Talvipyöräilyreitistä tiedotetaan lisää talven aikana, mutta alla olevan videon avulla pääset jo vauhdikkaisiin tunnelmiin!
2. Huskyjen kyydissä halki erämaan Riisitunturin kansallispuistoon
Jaksamon kylässä sijaitseva Kota-Husky on monessa mielessä ainutlaatuinen yritys: vain he tarjoavat huskyajeluita Riisitunturin kansallispuistoon ja ovat vieläpä Suomen ensimmäinen vastuullisiin huskyseikkailuihin erikoistunut yritys. Siitä heillä on todisteena Sustainable Travel Finland -tunnus ja Green Activities -ympäristömerkki. Valikoimasta löytyy kaikkea kahden tunnin huskyajelusta kolmen päivän Eräunelma-pakettiin ja perheille räätälöityyn retkeen. Uutuutena myös lahjakortti. Varaa juuri sinulle sopiva seikkailu suoraan netistä.
3. Patikointia tai jääkiipeilyä Korouoman kanjonissa
Marraskuun lopusta pitkälle kevääseen asti Posiolla sijaitsevan Korouoman kanjonin kallioseinämille muodostuu upeita jääputouksia. Lähes sataan metriin kohoavia putouksia voi ihailla kanjonin pohjalla kulkevan viiden kilometrin pituisen Koronjää-reitin varrella. Jos jääkiipeily kiinnostaa, Bliss Adventure järjestää kiipeilyretkiä Korouomaan. Kanjonin pohjalla kulkevan 25 kilometrin pituisen vaellusreitin voi kulkea hiihtäen tai lumikengillä ja yöpyä reitin keskipaikkaille sijaitsevassa autiotuvassa. Posion vuokramökit löydät täältä.
4. Kalastusreissu paikallisen kanssa
Kalastus kuuluu voimakkaasti posiolaiseen kulttuuriin. Paikallisille ei ole lainkaan erikoista syödä tuoretta kalaa useana päivänä viikossa. Niinpä alueen kalastajat haluavat tarjota saman mahdollisuuden myös matkailijoille. Voit lähteä talviverkoille tai pilkkimään Oiva Tourin Oiva Soudunsaaren kanssa tai Posio Outdoorsin Timo Posion johdolla. He näyttävät parhaat kalapaikat ja kertovat mielellään, miten Posiolla eletään luonnon leppoisassa rytmissä.
5. Majoitus kodassa, kansallispuiston kupeessa tai mökissä maatilan vieressä
Posiolta löytyy monta majoituspaikkaa juuri sinulle, joka kaipaat jotain tavallisesta poikkeavaa ja mieleenpainuvaa.
Jo se on melko erikoista, että pääsee yöpymään sähkölämmitteisessä kodassa, mutta oman mausteena vierailuun tuo se, että kota sijaitsee porotilalla. Ylitalon Poromatkailun majoitus tarjoaa täysin uniikin kokemuksen ja mahdollisuuden tutustua aidon lappilaisen porotilan elämänrytmiin. Omistajat Christina ja Manne kertovat mielellään poronhoidosta ja esittelevät porojaan, joista osan he ovat kasvattaneet tuttipullolla ruokkien omassa kodissaan. Kodan lisäksi vuokrattavana on romanttinen saunatupa.
Toinen hieman erikoisempi majoituspaikka löytyy aivan Riisitunturin kansallispuiston reunalta. Kota-Huskyn vuokrakämpältä on matkaa Riistunturin huipulle vain noin viisi kilometriä.
Anetjärvellä sijaitseva Aneen Loma tarjoaa aitoa maaseututunnelmaa. Omistajat pitävät mökkien lähettyvillä myös karjatilaa, joten halutessasi voit tutustua lehmien päivärutiineihin ja ostaa todellista lähiruokaa, kuten makkaroita ja lehtipihvejä, suoraan tilalta tai Posion S-marketista.
6. Maisemakuvauskurssi Erämaahotelli Kirikeskuksessa
Erämaahotelli Kirikeskuksen valokuvaustyöpajat ovat mainio keino tutustua Posion luontoon. Kurssien vetäjänä toimii palkittu maisemakuvaaja Petri Puurunen.
Yhden, kahden tai kolmen päivän kursseilla pääset tekemään Petrin opastuksella erilaisia kuvaustehtäviä hands-on opastuksella, oppimaan kuvien käsittelyä ja annettu palaute myös nostaa työskentelysi seuraavalle tasolle. Kurssilla käydään myös kuvaamassa joko Riisitunturilla tai Korouomassa.
Paketti toteutetaan täysihoidolla ja jokaiselle on varattu oma hotellihuone rauhoittumiseen ja rantasaunaelämys paljuineen.
SINUA VOISI KIINNOSTAA MYÖS
Posiolla on kaksi esteetöntä reittiä upeissa maisemissa Kirintöjärven sekä Posionjärven rannoilla
Kulttuuria, liikuntatapahtumia ja kursseja
Kuvaa lintuja, maisemia tai tilaa kuvauskurssi
Houkutteleeko elämä pohjoisessa? Tutustu paikallisten tarinoihin ja löydä oma paikkasi Maan pinnalla.
Neuvontaa puhelimitse, sähköpostilla ja sosiaalisessa mediassa
Maanantai - perjantai 9-16
+358 44 7674 218
Varaa majoitus    Palaute    Sivustokartta
Matkailuneuvonnan usein kysytyt kysymykset
Sivustomme käyttää evästeitä. “Hyväksyn evästeet” -nappia painamalla hyväksyt evästeiden käytön. Evästeet tekevät sivustomme käyttämisestä helppoa, nopeaa ja käyttäjäystävällistä.
Evästeiden käyttökohteet ovat analytiikan, markkinoinnin, viestinnän tehostaminen. Evästeet jakautuvat alaryhmiin: toiminnalliset evästeet, tuotekehitys ja liiketoiminnan raportointi, mainonnan raportointi ja mainonnan kohdentaminen.
Käytössä on palvelun toiminnan kannalta kolmannen osapuolen työkaluja tai liitännäisiä. Nämä ovat Google Analytics sekä Add This –liitännäiset.
Voit halutessasi estää selaintasi käyttämästä evästeitä, poistaa tallennetut evästeet tai pyytää selaimeltasi ilmoituksen uusista evästeistä. Löydät ohjeita evästeiden poistoon osoitteesta: https://www.aboutcookies.org/
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.